pt pt eo eo br eo de eo eo eo eo eo eo lt eo de eo eo pt eo eo eo eo eo eo sv lt eo eo nl ceb eo eu es tr eo eo eo eo en eo eu eo eo eo eo eo eo eo eo eo eo es eo eo it eo eo eo eo eo eo ja en eo eo de eo it de es es fr fi es en eo eo en eo eo pt eo eo eo it en eo en es es es eo en sv es eo en eo eo eo it eo it eo eo hbs_lat eo eo pt it eo eo it eo it pt hbs_lat pl eo es eo it pt nb pt eo eo eo eo tr hbs_lat eo pt pt eo it pt pt eo eo pt eo it eo pt eo eo es it eo eo hbs_lat et it eo it pt it it eo eo it eo it id pt pt eo it eo nb eo eo eo eo eo eo nb eo eo eo eo eo eo eo eo eo eo eo eo eo eo hbs_lat eo eo eo eo nb pl nb eo eo eo eo eo eo eo eo eo eo eo eo eo eo eo eo eo eo eo eo eo eo eo en eo eo nb eo pl eo eo nb eo eo eo eo eo eo eo eo eo es eo eo eo eo eo eo es eo eo eo eo eo eo eo eo eo eo eo eo eo eo eo it eo eo eo eo eo eo eo eo eo eo eo nb eo eo sq eo eo eo eo en eo eo eo eo eo eo nb eo eo eo eo eo eo eo eo eo nb eo eo eo eo eo eo eo eo eo eo eo eo eo eo eo eo en pt fr eo en fi zh eo en lt zh eo en lv oc en en sv fr en en pl fr en en nl fr de en et fr en en de en en en ceb fr en en es de en en eo oc en en en fr en en nl de en en lv oc en en pt fr en en lt oc en en lv oc en ru es fr en en lt fr en en lv fr en en es fr en en lt fr en en nl fr en en es de en nl lt oc nl en lv fr en en es fr id en lt ca en en eu fr fr en et da en en eo zh en en lv zh en en es oc fr en pl oc en nl lv oc eu en es zh ca en lt fr en en lv ca fr en es en en en lt fr en ru lv da en en es oc en es lt oc en en lv fr fr en hu fr fr fr lt fr en en lv fr en en es fr eo eo nb eo eo eo eo eo eo eo eo eo eo eo eo eo eo eo eo en eo eo eo en en en en en en sv eo eo eo eo eo eo pt eo eo eo eo eo eo eo eo eo eo eo eo eo eo lt eo eo eo eo en eo eo eo eo eo eo eo eo eo eo eo eo eo en eo eo eo eo eo eo eo eo eo lt eo eo ro hbs_lat eo eo eo eo eo en eo en eo eo eo ceb eo eo en eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo lt eo eo eo eo eo eo eo en
Por eldiri la opinion ne serĉu barelon sur bazara placo...
Pri pli interesaj kaj aktualaj eventoj en Litovio. Esperanto-temoj ankaŭ ne estas fremdaj…
La 52-a kongreso de LEA
La 10-an de Decembro, 2016 (Kaunas)
Difina artikolo kaj ĝia uzado
Ni obeu postulojn de la gramatiko
Pli fruaj blogeroj Jul 2016 (2) Mar 2016 (1) Dec 2015 (1) Nov 2015 (1) Oct 2015 (1) Sep 2015 (3) May 2015 (1) Apr 2015 (3) Mar 2015 (1) Jan 2015 (1) Dec 2014 (2) Jun 2014 (1) May 2014 (1) Apr 2014 (1) Mar 2014 (2) Dec 2013 (2) Jul 2013 (1) Jan 2013 (3) Dec 2012 (2) May 2012 (1) Apr 2012 (2) Jan 2012 (5) Dec 2011 (8) Sep 2011 (1) Jun 2011 (1) May 2011 (1) Apr 2011 (2) Mar 2011 (4) Feb 2011 (2) Jan 2011 (3) Dec 2010 (5) Nov 2010 (5) Oct 2010 (8) Sep 2010 (5) Aug 2010 (10) Jul 2010 (8) Jun 2010 (11) May 2010 (10) Apr 2010 (10) Mar 2010 (11) Feb 2010 (8) Jan 2010 (10) Dec 2009 (9) Nov 2009 (8) Oct 2009 (10) Sep 2009 (10) Aug 2009 (11) Jul 2009 (14) Jun 2009 (5) Oct 2008 (2)
elstaruloj de la jaro (7)
"Li ne estas ĉi tie; ĉar li leviĝis, kiel li diris." (Sankta Mateo 28,6)
muziko de Juozas NAUJALIS,  vortoj de Antanas BARANAUSKAS
Publikigis Ganto je la 01:39 0 komentarioj
Inter honoritaj kaŭnanoj estas ankaŭ Povilas Jegorovas
La 10an de marto 2014 urbestro Andrius KUPČINSKAS en Kaŭna Urbodomo enmanigis honoraĵojn al grupo da meritaj kaŭnanoj por ilia eksterordinare persista kaj konscienca laboro, socia agado kaj meritoj al la urbo.
Honoraj insignoj Santaka* (duagradaj) estis enmanigitaj al
Danutė ČERNIUVIENĖ (membro de komunumo Lampėdžiai pro aktiva agado kaj evoluo de komuneco en  la komunumo),
Algirdas JURKŠA (longdaŭra prezidanto de Kaŭna surdula klubo Tyla (Silento), korbopilka trejnisto de  teamo de surduloj),
Kęstutis NAVAKAS (poeto, esisto, tradukisto, laŭreato de Nacia Premio de Kulturo kaj Arto).
Kęstutis Derliūnas (sociano, membro de Litova Societo pri Atlantika Traktado, por socia agado kaj diversaj civitanaj iniciatoj en kampoj memregada kaj kultura),
Povilas JEGOROVAS (Prezidanto de Litova Esperanto-Asocio, kiu per sia solida intelekto signife kontribuis al popularigo de Esperanto en Litovio kaj al konigo de Kaunas en la monda  komunumo  esperantista),
Indrė JUČAITĖ  (arta gvidantino de internacia ĵaza festivalo Kaunas Jazz por altnivelo de la festivalo, kiu mondskale famigas ne nur urbon Kaunas, sed ankaŭ Litovion),
Valdas KUBILIUS (inĝeniero, fleganto de etnokultura heredo, organizanto de kulturaj projektoj),
Darius ŽUKAUSKAS (subestro de Ĉefa Polica Komisarejo de Kaŭna Regiono).
Arĝentitaj medaloj de Kaŭna urbestro de Jonas VILEIŠIS estis enmanigitaj al
d-ro Aušra ABRAITIENĖ (vicdirektoro de Centro de Fizikaj kaj Teknologiaj Sciencoj ĉe Ŝtata Sciencesplora Instituto), Rolandas MALAIŠKA, pedagogoj Stanislovas MILAŠIUS, Virginija RUPAINIENĖ, Virginija SAKALAUSKIENĖ.
(Laŭ Kauno Diena, Kaunas.lt, 15min.lt)
Publikigis Ganto je la 00:43 1 komentarioj
Ŝlosilaj vortoj: Esperanto, honorado, Kaunas, kulturo
En Litovio denove koncertos Andrej Korobeinikov
Unu el plej bonaj orkestroj de la mondo Kremerata Baltica (artgvidanto Gidon KREMER)  venas en Litovion kun tre interesaj muzikistoj kaj programoj. La 11an de marto en salono de Universitato de Vytautas la Granda (Kaunas), kaj la 12an de marto en Nacia Filharmonio (Vilnius) la kolektivo prezentos fenomenan rusan pianiston 28-jaraĝan Andrej KOROBEINIKOV
A. Korobeinikov estas laŭreato de pli ol 20 naciaj internaciaj konkursoj. Al li aplaŭdegis la publiko en famaj koncertejoj de Parizo, Londono, Berlino, Amsterdamo, Vaŝingtono, Tokio, Sankt Peterburgo kaj Moskvo. Monda gazetaro gloras lin por liaj eksterordinaraj muzikeco, intelekto kaj kapabloj.
Andrej naskiĝis la 10an de julio 1986 kaj kreskis en komuna loĝejo de  prestiĝa supera lernejo Fizteĥ (Moskva Fizika - Teknika Instituto), kie studis lia patrino Liubovj Nikolajevna Korobeinikova.
Komence ĉiuj pensoj kaj planoj estis nur pri fiziko, kaj pri tio, kiel trovi ion por manĝi dum tiama perestrojka tempo. Kiam  Andrej estis trijarulo, oni rimarkis, ke la "estonta fizikisto" ne povas elparoli duonon da konsonantoj de la gepatra lingvo. Oni decidis konduki lin en koruson de najbara Junpionira Domo. Andrej tie, kiel ekzamenpruvon, kantis senakompane kanton de Sergej NIKITIN ПepeBeди MeHя чepeз MaйдaH... (Konduku min tra la majdano). Pedagogo Jelena Jevgenjevna Kokoreva decidis, ke la knabo devas okupiĝi je fortepiano. Andrej komencis ludi je ĉi tiu muzikilo ekde 5-jara aĝo.
Dum 1992-97 Andrej lernis en Centra Meza Speciala Muzika Lernejo ĉe Moskva Ŝtata Konservatorio (en klaso de pedagogo Nikolaj A. Toropov) kaj en Muzika Infan-lernejo je nomo Dunaevskij (klaso de Natalja J. Sanoviĉ).
En 2001 finis Moskvan Regionan Superan Artlernejon.
En 2006  Andrej  Korobeinikov 19-jaraĝa (kiel ankaŭ Sergej Raĥmaninov),  finis Moskvan Ŝtatan Ĉajkovskij-Konservatorion kun ora medalo.
En 2006 li eniris  Londonan Reĝan Superan Muzikan Lernejon (Royal College of Music) kaj en 2008 perfektrezulte finis tie doktoriĝajn studojn.
Paralele en 1998 A. Korobeinikov eniris Juran fakutaton en Eŭropa Universitato de Justico (Moskvo), kiun li finis perfektrezulte en 2003.
Rektoro de la universitato Gennadij Miĥajloviĉ ŜILO tiel  memoras la unuan renkontiĝon kun Andrej.
Somere 1998 venis al mi kun la infano, dekjara miaopinie, la virino, laŭaspekte subpremita kaj nekomunikema. Ŝi diris:
– Gennadij Miĥajloviĉ, mia filo tre volas iĝi juristo. Mi sola edukas lin. Mi laboras kiel kortistino. Mi ne povus pagi por la studoj. Ĉu vi ne povus iel helpi?
– Ni estas en komplika materiala  situo, – mi respondas. – Tamen distingindajn gejunulojn ni instruas senpage. Ĉu vi havas ordinaran infanon?
– Jes, tamen li ion kapablas. Eble vi povus interparoli kun li.
– Bone. Alkonduku lin, ni interparolos.
– Jen, li staras ĉi tie.
– Kion? Vi mokas min! Li ja estas ankoraŭ infano. Ĉi tie estas la universitato, sed ne mezlernejo.
– Vi scias, li jam trapasis mezlernejan programon.
– Via nomo? Kia estas via aĝo? – mi turnas min al la knabo, kiu estis malgranda eta, maldika.
– Andrej, dekunujara. – Altvoĉe respondas la etulo.
Korobeinikov ravis la rektoron. Li akceptis lin en la universitaton kaj asignis al la talenta knabo750-rublan stipendion.
Dum 2003-2004 A. Korobeinikov instruis en ĉi tiu universitato, publikigis kelkajn sciencajn artikolojn pri rajtaj problemoj de artistoj-plenumantoj. En 2005 li komencis doktoriĝajn studojn  en Jura fakultato de Moskva Štata Lomonosov-Universitato, tamen aktiva koncerta agado ne permesis fini  doktoran disertacion.
Andrej estas ankaŭ esperantisto, eĉ tiu "ĝisosta", kiel estas skribite en unu retejo. En multaj intervjuoj, parolante pri sia muzika agado, li ne forgesas mencii, ke li estas esperantisto. En du  Universalaj Kongresoj de Esperanto (Göteborg, 2003 kaj Beijing, 2004)  A. Korobeinikov iĝis laŭreato de dua premio de Oratora Konkurso. Dum siaj koncertaj vojaĝoj Andrej Korobeinikov ekuzas okazon por renkontiĝi kun lokaj esperantistoj.
Andrei Korobeinikov - Liszt, Consolations S 172
Publikigis Ganto je la 18:46 0 komentarioj
Ŝlosilaj vortoj: Esperanto, muziko
Fairytale Of New York  ( Novjorka fabelo)
Publikigis Ganto je la 03:16 0 komentarioj
Ŝlosilaj vortoj: festo, muziko
La 49a Kongreso de Litova E-Asocio kaj la Zamenhof-Tagoj en Kaunas
La 14an de decembro en Kaunas  okazos  la 49a kongreso de Litova Esperanto-Asocio. Estraro de la Asocio en la informilo ne substrekis la punkton de la tagordo pri elektado de la Estraro kaj de Prezidanto. Do, la kongreso estos grava. Litoviaj esperantistoj povos taksi laboron de la malnova Estraro kaj aktive partopreni en elektado de la novaj Estraro kaj Prezidanto, ĉar ĉiuj partoprenantoj havos balotrajton.
Post la kongreso okazos Zamenhofaj Tagoj‘ 2013.
Dato kaj loko: La 49a Kongreso de Litova E-Asocio kaj la Zamenhof-Tagoj okazos la 14–15an de decembro 2013 en Kaunas, en la Malgranda salono de la Universitato Vytautas la Granda (str. S. Daukanto 28). La loko estas en la centra urboparto de Kaunas. Ĝi estas facile atingebla de diversaj flankoj.
Komenco de la kongreso – la 14an de decembro je la 12a h.
Registrado ĉe la enirejo en la salonon:
1. De la delegitoj kaj gastoj de la 49a kongreso de LEA inter 9.00  kaj 11.45 h  sabate.
2. Nur de la partoprenantoj de ZT-2013 inter 15.00  kaj 16.00 h sabate.
Tagordo de la kongreso:
1. Raporto de prezidanto Povilas JEGOROVAS pri agado de Litova E-Asocio dum la jaro 2013.
2. Elpaŝoj, paroladoj, diskutoj.
3. Elektado de Estraro kaj de Prezidanto de Litova Esperanto-Asocio.
Post la kongreso, t.e. la 14an kaj la 15an de decembro, okazos tradicia renkontiĝo de Litoviaj esperantistoj Zamenhof-Tagoj, dediĉita al la 154a datreveno de la naskiĝo de L. L. Zamenhof.
Malfermo de ZT-2013 – je la 16a horo sabate.
Fermo – je la 12a horo kaj 30 minutoj dimanĉe.
En la programo de de ZT-2013:
2. Proklamo de la Esperantisto de la Jaro 2013;
3. Prelego de Aleksander Korĵenkov Antaŭ cent jaroj: Zamenhof en la 1913a jaro.;
4. Prelego de Halina Gorecka pri la romano La legisto de Bernhard Schlink;
5. Impresoj pri la 98a Universala Kongreso de Esperanto en Rejkjaviko;
6. Impresoj pri aliaj someraj internaciaj Esperanto-aranĝoj;
9. Kunveno de instruistoj;
10. Libera tribuno, diskutoj, paroloj;
11. Koncerto de partoprenantoj kaj amika vespero;
12. Abonado de Esperanto-revuoj;
13. Riĉa butiko de esperantaĵoj;
14. Aliĝo al la 99a Universala Kongreso de Esperanto en Bonaero (Argentino), al la 50aj Baltiaj Esperanto-Tagoj en Jelgava (Latvio), al la 10a kongreso de Eŭropa Esperanto-Unio en Rijeka (Kroatio) kaj al aliaj internaciaj Esperanto-aranĝoj en 2014;
17. Eventuale aliaj programeroj.
Noktado – en la kutima komunloĝejo de la universitato Aleksandras Stulginskis (str. Gustaičio 6) kaj/aŭ en hoteloj.
Manĝado – en la kafejo de la universitato kaj eventuale en aliaj apudaj kafejoj kaj restoracioj. La partoprenantoj ricevos senpagan tagmanĝon sabate (la 14an de decembro ) en la kafejo de la universitato Vero Cafe.
Pago pro la noktado kaj manĝado – surloke. La noktadon en la komunloĝejo por ĉiuj litovaj esperantistoj pagos Litova Esperanto-Asocio.
Gastoj el aliaj urboj kaj landoj povos veni jam vendrede vespere (la 13an de decembro) kaj ekloĝi en hoteloj kaj komunloĝejoj. Vendrede de la 17a ĝis la 22a horo en la kongresejo oni deĵoros kaj direktos la venintojn por noktado, informos pri ĉiuj aktualaĵoj. Venintaj sabate matene iru rekte al la salono de la aranĝo.
Oficialan informon pri la 49a kongreso de Litova Esperanto-Asocio oni povas trovi ĉi tie.
Oficialan informon pri Zamenhof-Tagoj oni povas trovi ĉi tie.
Pri Zamenhof-Tagoj legu ankaŭ en La Balta Ondo.
Publikigis Ganto je la 18:44 0 komentarioj
Ŝlosilaj vortoj: Esperanto, kongreso
Komuna foto post inaŭguro de BET-49
Finiĝis la 49-aj Baltiaj Esperanto-Tagoj.  Oni povas konstati, ke la tradicia esperantista aranĝo sukcesis. En la BET'on venis 216 efektivaj partoprenantoj el dudeko da landoj.  Al ili BET-49 proponis riĉan kaj interesan programon: prelegojn, kursojn, koncertojn, ekskursojn ktp.  Eĉ la vetero estis agrabla – nek tro malvarma, nek varmega, kvankam  en Litovio  somere ofte  oni ŝatas citi versojn de poeto Eduardas MIEŽELAITIS:  Ĉi tie estas Litovi‘, ĉi tie pluvoj falas (Čia – Lietuva, čia lietūs lyja...).
Halina GORECKA en novaĵretejo La Balta Ondo pri BET-49 skribas:  Laŭ ĉiuj aspektoj, kiuj gravas al mi, la 49a, okazinta la 6–14an de julio 2013 en Utena estis la plej bona. Ĉu ideala? Probable jes! Dankon al Halina por la laŭdaj vortoj!  Siajn impresojn  pri BET-49 Halina  detale  rakontis en La Balta Ondo.
La novaĵretejo estis kvazaŭ ambasadoro de la 49-aj Baltiaj Esperanto-Tagoj.  Multaj artikoloj pri la programo, proceso de preparaj  organizaj laboroj gardis  la partoprenontojn kontraŭ  risko aĉeti  katon en la sako.
Laboro finita, ripozo merita
Bona rezulto  ne eblas sen granda laboro. Ĉeforganizanto de BET-49 prezidanto de Litova Esperanto-Asocio Povilas JEGOROVAS minimume  duonjaron aktive okupiĝis pri aferoj de la okazontaj Baltiaj Esperanto-Tagoj.  BET-49 estis la 12a, kiun organizis Povilas.  Kiel oni povoas kompreni el intervjuo en informilo de BET-49 Heroldo de Utena, la prezidanto esperis pli grandan nombron de la partoprenantoj.  Lin mirigis, ke el  najbara Polando aliĝis nur du personoj.  Tamen kiel li diris,  gravas ne nombro, sed kvalito.  Halina Gorecka rimarkis, ke laŭ programo BET-49 similis al Universala Kongreso.  Tamen Aleksander KORĴENKOV dubas, ĉu tia tendenco estas bona: Litoviaj BET‘oj fariĝas ne forumoj de baltaj esperantistoj, sed internaciaj Esperanto-kongresoj en Litovio. Tio ne estas malbona, sed laŭ la origina intenco BET estas komuna aranĝo de la tri baltaj landoj [...]
Sekvontjare okazos jubilea BET.  Al ĝi invitis   samideaninoj el Latvio Biruta kaj Margarita:
Ni esperas, ke sekvontjare ni ankaŭ sukcesos organizi enhavriĉan kaj interesan la BET-50 (2014 06 28-07 04), kaj invitas vin ĉiujn al Jelgava (Latvio) .
Laŭ Heroldo de Utena, La Balta Ondo
Publikigis Ganto je la 21:50 1 komentarioj
Ŝlosilaj vortoj: Esperanto, eventoj
La plej bona urbestro estos alta protektanto de BET-49
En taks-indeksa tabelo de la plej bonaj urbestroj de Litovio, kiun kompilis semajna revuo Veidas (Vizaĝo), la plej altan lokon okupas urbestro de Utena socialdemokrato Alvydas KATINAS. En la triopon ankaŭ eniras urbestro de Akmenė sampartiano Vitalijus MITROFANOVAS kaj urbestro de Palanga konservativulo Šarūnas VAITKUS.
Rimarkinde, ke urbestro de Utena Alvydas Katinas akceptis la proponon esti alta protektanto de la 49aj Baltiaj Esperanto-Tagoj (BET-49). Distingo de la urbestro permesas esperi, ke BET-49 ĝuos ĉiu-flankan helpon kaj kunlaboron de la urba gvidantaro.
La urbestro, kiel li mem diris, ŝatas ludi per sia familinomo (ka'tinas – litove kato). Li ofte donacas poŝtkarton, el kiu rigardas serioza oficialulo kun granda bruna kato apude. La konciza subskribo komentas: La urbestro estas la unua maldekstre.
Alvydas Katinas laŭ  profesio estas  instruisto de litova lingvo. Li estas aŭtoro de kelkaj poeziaj libroj, membro de Litova Verkista Unio.
Artistoj ankaŭ  ne ignoras ĉi tiun temon. Ekzemple, Agnė Pečaitė Stankevičienė tiel ŝerce imagas la urbestron.
(Laŭ Veidas, Respublika, keramikosmenas.com, Litova E-Asocio)
Publikigis Ganto je la 14:57 2 komentarioj
Ŝlosilaj vortoj: Esperanto, eventoj, indekso, literaturo
Dum sovetia periodo BET-oj por niaj esperantistoj anstataŭis Universalajn Kongresojn de Esperanto, kiujn partopreni por sovetianoj estis tre malfacile kaj foje tute neeble.
Unue la aranĝo nomiĝis Ĉebaltaj Esperantistaj Tendaroj (ĈET), poste Baltiaj Esperanto-Tendaroj (BET) kaj finfine fariĝis Baltiaj Esperanto-Tagoj (BET).
Necesas mencii, ke el BET-oj evoluis ankaŭ SEJT-oj (Sovetiaj Esperantistaj Junularaj Tendaroj). Estas interese, ke SEJT-oj komencis sian vivon en Litovio kaj ne de la unua, sed ekde komenco de la 9-a, ĉar en 1967 BET-9 okazis en ĉefurbo de Litovio Vilnius kaj samtempe junuloj aranĝis la unuan junularan tendaron en Kaltanėnai (Litovio), kiu ricevis titolon SEJT-9.
Dum la jaroj BET-oj kreskis al tutsovetia aranĝo kaj post sendependiĝo de Baltiaj landoj ĝi jam fariĝis vere internacia kaj kreskis al preskaŭ tuteŭropa esperantista aranĝo. BET-oj ankaŭ anstataŭis Baltiajn Esperanto-asociojn, kiujn oni ne eblis fondi en sovetia periodo, do, BET-oj servis kiel ia konstanta organiza kaj kunlabora formo por esperantistoj de tiutempaj Baltiaj respublikoj de Sovetunio. BET-oj komencis organizitan Esperanto-movadon en baltiaj landoj dum sovetia periodo.
(El komento de Povilas JEGOROVAS)
La diagramo  montras varion de nombro de partoprenantoj (NP) en BET-oj (musklakinte sur la diagramo, vi ekvidos pligrandan bildon). La diagramo estas kompilita laŭ donitaĵoj de la malsupra tabelo.
Verŝajne oni ne povas fari iajn profundajn konkludojn, tamen certan dinamikon oni povas rimarki.
Post la unua BET-o en 1959 (48 partoprenantoj) sekvis 4 BET-oj (ĝis BET-5 en 1963 kun 288 partoprenantoj), dum kiuj NP kreskis. Tio estis plej longa "pozitiva" periodo, poste NP variis "supren-malsupren" preskaŭ alterne. Nur post BET-11 (1969) sekvis kvar-BET-a falo ĝis 102 partoprenantoj en BET-15 (1974).
Plej granda NP (608) estis atingita en BET-26 (1989). Tamen post 4  jaroj (en BET-29, 1993) ĝi falis al nivelo de la unua BET-o (50 partoprenantoj).  La fenomeno ripetiĝis pasintjare: en BET-48 partoprenis  44 samideanoj. Tio estas malrekordo de BET-oj.
En la diagramo ni vidas  pintojn kaj  malpintojn (aŭ laŭ matematika terminaro – lokajn maksimumojn kaj minimumojn).
Absoluta plimulto de la pintaj nombroj karakterizas partoprenon en la BET-oj, kiuj okazis en Litovio. Nur unu litova BET-o (BET-6, 1964)  havas  malpintan  NP.
Ĉi-jare Baltiaj Esperanto-Tagoj okazos en Utena. Statistiko de BET-oj  kun  probableco de 87% permesas atendi, ke la diagramo pafiĝos supren!
(Aranĝo, Tempo, Loko, Nombro de partoprenantoj)
1965 07 30–08 08
1968 07 27–08 05
1975 07 25–08 03
1976 07 30–08 10
2010 06 26-07 04
Publikigis Ganto je la 00:58 2 komentarioj
Ŝlosilaj vortoj: Esperanto, eventoj
La 48-a kongreso de Litova Esperanto-Asocio kaj Zamenhof-Tagoj 2012
La 15-16-an de Decembro, 2012 en Kaunas okazis vica la 48-a kongreso de Litova Esperanto-Asocio kaj tradiciaj Zamenhof-Tagoj 2012, dediĉitaj al la 153-a datreveno ekde naskiĝo de Ludoviko Lazaro ZAMENHOF.  En ambaŭ aranĝoj partoprenis 86 esperantistoj el 17 litovaj urboj kaj tri gastoj el Latvio.
Dum la kongreso prezidanto de Litova Esperanto-Asocio Povilas JEGOROVAS raportis pri la agado de litovaj esperantistoj dum pasinta jaro – speciale li akcentis informan laboron lige kun 125-jariĝo de Esperanto (artikoloj en litova gazetaro, ekspozicioj pri Esperanto, raportoj en sciencaj konferencoj k.s.), ankaŭ litovaj esperantistoj pasintjare partoprenis multajn internaciajn esperantistajn aranĝojn en diversaj landoj (Universala kongreso en Vjetnamio, Europa kongreso en Irlando, BET en Estonio, Itala kongreso k.a.).
Malpli aktiva estis instrua laboro - Esperanto estis instruata en Vilna Universitato, en Šiauliai, Panevėžys, Mažeikiai k.a. Apud Vilnius okazis tendareto de esperantistoj-ĵurnalistoj. Vicprezidanto de Litova Esperanto-Asocio profesoro Aloyzas GUDAVIČIUS estis elektita honora civitano de Šiauliai. Esperanto estis ĉu kurte, ĉu pli longe menciita en multaj litovlingvaj libroj. En Panevėžys dum jaro aperis tri libroj, el kiuj du estas represitaj lernolibroj. Danke al Antanas GRINCEVIČIUS plu aperis reta gazeto Barelo. Plu funkcias retejo de Litova Esperanto-Asocio  kaj retlisto de litovaj esperantistoj.
Fine de sia parolado Povilas JEGOROVAS enmanigis gratulfoliojn al pli ol 20 esperantistoj, kiuj en 2012 fariĝis diversaj jubileuloj - ekde 50-jaraj ĝis 95-jara Antanas MEKYS.
En diskutoj pri esperantista agado parolis prezidanto de Vilna esperantista societo Algimantas PILIPONIS, estrarano de LEA Zenonas SABALYS el Šiauliai, prezidanto de Esperanto-klubo Horizonto en Jurbarkas Stasys RAULYNAITIS, prezidanto de Esperanto-klubo Juneco en Vilnius Marijus DILBA.
Estis pridiskutita organizo de la 49-aj Baltiaj Esperanto-Tagoj, kiuj okazos la 6-14-an de Julio, 2013 en orientlitovia urbo UTENA. BET-49 estas ĉefa zorgo de litovaj esperantistoj en 2013. Litova Esperanto-Asocio faros ĉion eblan, ke tiu-ĉi tradicia aranĝo estu sukcesa kvante kaj kvalite.
Post la kongreso okazis tradiciaj Zamenhof-Tagoj 2012. Prelegon de Aleksander KORĴENKOV, kiu ne povis veni pro malsano, pri patro de Ludoviko ZAMENHOF Marko ZAMENHOF, kies 175-jariĝon oni festis en 2012, tralegis kaj ilustraĵojn montris Vytautas ŠILAS.
Povilas JEGOROVAS komisiite de La Ondo de Esperanto proklamis Esperantiston de la Jaro 2012, kiu estas Peter BALASZ el Slovakio.
Gražina OPULSKIENĖ kaj Zenonas SABALYS rakontis kaj demonstris fotojn pri Universala Kongreso en Vjetnamio kaj pri BET-48 en Estonio.
Vilius NORMANTAS, kiu nun provizore loĝas en Taĝikio, rakontis pri tiu ekzotika lando.
La tago finiĝis per koncerto de flutistino Lidija GOMOLICKAITĖ-GRUDZINSKAITĖ kaj ŝiaj lernantoj.
Dum la aranĝo funkciis riĉa libroservo. Oni povis aboni diversajn Esperanto-gazetojn kaj revuojn. Dek personoj aliĝis al UK en Rejkjaviko kaj 20 al BET-49 en UTENA.
Publikigis Ganto je la 17:03 0 komentarioj
Ŝlosilaj vortoj: Esperanto, eventoj
La 49-aj Baltiaj Esperanto-Tagoj (BET-49)
Ĉi-jare Litova Esperanto-Asocio organizas la 49-ajn Baltiajn Esperanto-Tagojn (BET-49). La aranĝo okazos  la 6-an – 14-an de Julio, 2013 en orientlitovia urbo Utena.
Karaj Samideanoj, la organizantoj garantias al vi interesan programon ĉe favoregaj kondiĉoj de la partopreno.
I N F O R M I L O
pri la 49-aj  Baltiaj Esperanto-Tagoj (BET-49)
Litova Esperanto-Asocio invitas Vin partopreni vicajn ĉiujarajn internaciajn somerajn  tradiciajn la 49-ajn Baltiajn Esperanto-Tagojn (BET-49).
Studi problemojn de Esperanto-movado, elstarigi nuntempajn ĉefajn taskojn de Esperanto-agado, interŝanĝi sperton pri esperantista laboro, perfektiĝi en Esperanto, enhavoriĉe pasigi la tempon. BET okazas ekde 1959 ĉiujare laŭvice en Latvio, Estonio, Litovio.
BET-49 okazos en orientlitovia urbo regiona centro UTENA, kiu estas fondita en 1261 kaj estas unu el la plej malnovaj loĝlokoj de Litovio. En la urbo loĝas 35000 loĝantoj. Ĝi okupas 1510 hektarojn de areo, tra la urbo fluas kvar riveroj, estas du belegaj lagoj. La urbon de ĉiuj flankoj ĉirkaŭas  lagoj, arbaroj kaj montetoj. En la teritorio de distrikto UTENA kaj proksime estas 186 lagoj kaj lagetoj, inter ili, la plej profunda (TAURAGNAS), la plej longa (AISETAS) kaj la plej ŝatata (ALAUŠAS) en Litovio. Blazono de urbo UTENA estas orkolora hufumo – simbolo de feliĉo. BET-49 funkcios en moderne kaj bonege ekipita Kolegio de UTENA (pl. Utenio 2, 4), kie estas luksaj kondiĉoj por laboro de BET-49. Partoprenantoj de BET-49 libere povos uzi ĉiujn ejojn kaj servojn de la Kolegio (salonoj, aŭditorioj, la plej modernaj teknikaĵoj, muzikiloj, multaj komputiloj kun libera reta aliro, videoekipaĵoj por internaciaj forestaj konferencoj k.s.). UTENA estas facile atingebla  buse kaj aŭtomobile. BET-49 ĝuos ĉiuspecan helpon kaj kunlaboron de urba gvidantaro. Retejo de la urba kaj distrikta municipo estas www.utena.lt (en litova kaj angla lingvoj), retejo de turisma informa centro de UTENA estas www.utenainfo.lt  (en litova, rusa kaj angla lingvoj), retejo de Kolegio de UTENA estas www.utenos-kolegija.lt  (en litova kaj angla lingvoj).
BET-49 funkcios la 6-an – 14-an de Julio, 2013. Veni al la aranĝo eblas jam la 5an de Julio.
Ni invitas ĉiujn esperantistojn.Speciale ni dezirus vidi esperantistojn el la landoj ĉirkaŭ Balta maro, sed ankaŭ de ĉiuj aliaj najbaraj kaj pli foraj landoj. La kvanto de partoprenantoj ne estas limigita.
Antaŭ kaj post BET-49  estas ebleco  laŭ moderaj prezoj aktive ripozi en proksime de UTENA funkciantaj vilaĝaj altkvalitaj turismejoj kaj ripozejoj. Interesiĝantoj pri tio bonvolu aparte peti informojn ĉe Organiza Komitato.
A) 60 lidoj por esperantistoj el Estonio, Latvio, Litovio.
B) 80 lidoj por esperantistoj el ekssovetiaj landoj.
C) 100 lidoj por esperantistoj el ekssocialismaj Europaj landoj.
D) 120 lidoj por okcidentanoj kaj egaluloj.
Ekde la 01.04.2013 aliĝkotizo por ĉiuj kategorioj kreskas plus je 30 lidoj (do, 90, 110, 130, 150 lidoj).
Infanoj, lernantoj kaj studentoj  aliĝkotizon ne pagas.  Pageblas en ajna konvertebla valuto. Unu eŭro egalas al 3,45 lidoj, la kurzo estas konstanta kaj ne ŝanĝiĝas.
Por aliĝi necesas plenigi aldonatan aliĝilon kaj sendi ĝin al Litova Esperanto-Asocio:
p.k. 167, LT-44287 Kaunas, Litovio.
Eblas aliĝi telefakse +370-37-228616 aŭ rete al litova.ea@mail.lt .
Samtempe pagu aliĝkotizon. Aliĝiloj riceveblas ĉe LEA.
1) Sendi poŝte al konto de kasisitino de BET-49 respondeca sekretariino de Litova Esperanto-Asocio Irena  ALIJOSIUTE – SEB  bankas, Konto Nr. LT447044060001341495, banka kodo 70440, BIC (SWIFT) – CBVILT2X.
2) Pagi per kontanta mono dum la esperantistaj aranĝoj al s-ino Irena ALIJOŠIŪTĖ  kaj aliaj organizantoj de BET-49.
3) Interkonsenti kun Organiza komitato pri alia pagmaniero.
4) Esceptokaze konsente de OK pagi surloke ĉe veno al la aranĝo, se ne eblas anticipa pago.
Aliĝkotizo ne estas repagebla. Aliĝo sen pago de kotizo ne validas (krom speciale interkonsentitaj kazoj).
1) En bonkvalitaj dulitaj kaj trilitaj ĉambroj en Studenta domo de la Kolegio, str. Maironio 18 (necesejo kaj lavujo por du ĉambroj, komunaj duŝejoj  kaj kuirejo por ĉiuj ĉambroj de la etaĝo). Unu lito por unu tagnokto kostas 30 lidojn. La prezo ne inkluzivas matenmanĝon.
2) En specialaj  pli bone ekipitaj gastoĉambroj de la Kolegio, str. Maironio 18. Unu tagnokto kostas 70 lidojn. La prezo ne inkluzivas matenmanĝon.
3) Eblas mendi ĉambrojn en urbaj hoteloj-gastejoj.Ni rekomendas bonajn tristelajn gastejojn  Utrana (str. Aušros 36A) kaj Filomena (str. J.Basanavičiaus 101). Unulita ĉambro kostas 90 lidojn tagnokte, dulita – 140 lidojn tagnokte. Hotelaj prezoj inkluzivas matenmanĝon. Interesiĝantoj petu pli detalajn informojn aparte. Organiza komitato rezervos ĉiujn ĉambrojn de gastejo Utrana. Tiujn ĉambrojn eblas vidi en retejo de turisma informa centro de UTENA www.utenainfo.lt .
Prezoj en Studenta domo ne inkluzivas matenmanĝon. Pagu anticipe same kiel aliĝkotizon, dezirinde laŭeble pli frue, esceptokaze eblas pagi ankaŭ surloke veninte dum registrado. Organiza komitato devas anticipe scii kvanton de loĝantoj kaj kie.
Matenmanĝi eblos en bufedo de Studenta domo, tio kostos 10 lidojn tage. Tagmanĝo estas organizata en domo de Kolegio, kie okazos ĉiuj programeroj – bonkvalita tagmanĝo kostos 15 lidojn tage.
Pagu anticipe same kiel aliĝkotizon, laŭeble pli frue, esceptokaze eblos pagi ankaŭ surloke veninte dum la registrado. Organiza komitato devas anticipe scii kvanton aparte de matenmanĝantoj kaj de tagmanĝantoj. Vespermanĝo ne estas organizata. Tion eblas fari libere en urbaj kafejoj kaj restoracioj.
GRAVE: Esperantistoj, kiuj grave kontribuos al la programo de la aranĝo aŭ/kaj signife helpos organize, pro loĝado (krom hoteloj) aŭ manĝado laŭelekte ne pagos.
Tradicia, t.e. somera universitato, paroligaj kaj perfektigaj kursoj, literaturaj aranĝoj, muzikaj kaj artaj vesperoj,  debatoj pri situacio kaj problemoj de Esperanto-movado en Baltiaj landoj, tradukista kurso, pedagogia seminario, seminario de klubestroj kaj aktivuloj, movada lernejo, sciencteknikaj kaj fakaj aranĝoj, instruado de kantoj, junularaj aranĝoj, konkursoj, kvizoj, distraj programeroj, ekskursoj tra la urbo kaj aliaj apudaj vidindaĵoj, diskutoj, forumoj, libroservo, interkona vespero, diservo, baza konatiĝo kun litova lingvo kaj kulturo, ekspozicioj, filmoj kaj lumbildoj, gazetara konferenco, sportaj ludoj, oficiala malfermo kaj fermo, adiaŭa vespero k.a..
Organiza komitato atendas proponojn, sugestojn, ofertojn por la programo, ankaŭ sinproponojn.
Al Litovio senvize rajtas veni civitanoj de ĉiuj landoj de Europa Unio kaj de multaj aliaj landoj. Aliaj vizojn havigu en Litoviaj ambasadejoj kaj konsulejoj en diversaj landoj. En problemaj kazoj turnu Vin por helpo al Litova Esperanto-Asocio. Se necese, LEA povas sendi oficialan inviton.
Ni antaŭvidas eldonon de ĉiutaga gazeto dum la tuta periodo de la aranĝo. Aktualajn informojn pri BET-49 Vi povas trovi en retejo de Litova Esperanto-Asocio www.esperanto.lt ,
p.k. 167, LT-44287 Kaunas, Litovio, Litova Esperanto-Asocio.
Poŝtelefonoj de LEA estas +370-687-12219 kaj +370-686-69875.
Retadresoj de LEA estas : litova.ea@mail.lt ; pjegorovas@takas.lt kaj irenaa@takas.lt .
Blazono de urbo Utena.
Placo Utenis dum Kristnaska nokto (apud la Kristnaska arbo estas ĝuste Kolegio de Utena, kie okazos BET-49).
Publikigis Ganto je la 17:48 2 komentarioj
Gajan Kristnaskon kaj Feliĉan Novjaron al Vi ĉiuj! Trankvilon en Viaj hejmoj, progreson en Viaj labor- kaj studlokoj, sukceson en Via esperantista agado!
Prezidanto de Litova Esperanto-Asocio
Adeste Fideles (kantas Enya)
Publikigis Ganto je la 23:42 0 komentarioj
Ŝlosilaj vortoj: Esperanto, festo, muziko
Bonkora Doktoro Banaitis, tutejŝa aŭtoĥtono
La 21an de februaro esperantisto, aŭtoro de multaj publikaĵoj, kuracisto dependologo Valdas BANAITIS festis sian 70-jariĝon. Li ne jubileis, kiel oni kutimas en Litovio, ĉar ekde 1968 li estas abstinulo, do frua viktimo de sia dependologia  kariero, al kiu li dediĉis sin post doktoriĝo en 1965. Dependologio jam antaŭlonge ĉesis en Litovio, tamen li ne gustumas alkoholon ĝis nun. Krašto naujienos ("Regionaj novaĵoj"),  gazeto de Vilna regiono, intervjuis lin pri lia vivo, interesoj kaj  aktivado. Por Barelo Valdas ĝustigis kaj klarigis iujn faktojn kaj aldone enmetis kelkajn momentojn el sia interesa vivo.
KRAŠTO NAUJIENOS:  Iam vi en iu publikaĵo aŭ konversacio nomis Vin tutejŝo. Iun alian tia titolo eble ofendus, tamen Vi  kontraŭe,  ŝajnas fiera pri tiu nelitova nomo...
Valdas BANAITIS: Fakte tiel estas... Mi ne memoras, kiel mi naskiĝis antaŭ 70 jaroj en bieno apud Dusetos, nek kiun lingvon mi poste tie parolis kun miaj pli junaj gefratoj. Ankaŭ pri la gepatroj mi tie ne memoras. Mia Patro, kiu studis arbaristikon en Aŭstrio, laboris en arbaroj de fora Švenčionys-regiono, Patrino instruis en Dusetos-lernejo. Avinjo (aŭ babunja, kiel ni nomis ŝin) vartis nin, infanojn, kaj preĝadis pole, Onjo (ciotka) parolis beloruse, la najbaroj malnovritaj ortodoksoj – ruse. Fiksiĝis en mia memoro bildo el la dekjara postmilita tumulto – longa vico da mortaj NKVD-soldatoj, kuŝigita en nia korto kap-al-barile (poste mi eksciis, ili estis forpafitaj de litovaj partizanoj) kaj soldato kun sitelo da kalko kaj peniko irante laŭ la piedoj blanke  farbas pland-randojn de iliaj kirzaj botoj. La sencon de tiu sceno mi komprenis, kiam  servante en Soveta Armeo mi ekaŭdis malbenon: "Ja tebja v belyĥ tapoĉkaĥ videl" (ruse: Mi vidu vin kun blankaj pantofloj). Iri al Transmondo kun puraj piedoj estis antikva sepulta rito, improvizita por tiuj soldatoj.
Mia Patrino, kiu "sciis, sed ne raportis" pri sekretaj tendencoj inter lernejanoj, estis arestita en 1946 kaj sendita al Karelia koncentrejo por haki arbaron. Tio ne estis novaĵo por ŝi – dum la Unua mondmilito ŝi, la plej juna inter 8 infanoj, el kiuj 5 mortis infane, estis deportita eĉ pli malproksimen, al Vjatka apud Uralio, kaj revenis hejmen nur en 1922, ne sciante la litovan. La avino ne lasis  ŝin viziti lernejon kaj sendis al la plej aĝa filino – direktor-edzino de Jurbarka malsanulejo – por varti la nevinojn. Kaj ĉi tiuj ellernigis la onklinon skribi, ŝiaj repetitoroj helpis ricevi konfirmojn pri gimnaziaj klasoj, kaj la najbaro skulptisto Vincas Grybas  protektis ŝin eniri Kaŭnan Artlernejon.
Post la Soveta anekso ŝi estis direktita labori en instruista seminario en Tauragė. Kiel bone scipovanta rusan lingvon, ŝi devis instrui ankaŭ marksismon. Pro tio en 1941 ŝi apenaŭ evitis sorton de Vincas Grybas, ekzekutita de  germanoj. Ŝi sukcesis sin kaŝadi de faŝistoj – nazioj, tamen en la jaro 1946 komunistoj – bolŝevikoj "kaŝis" ŝin de ni.
Patro devis resti en Švenčionys kaj forsendis la infanojn al geavoj en Jurbarkas. Nur en la jaro 1953  la  familio kolektiĝis en Kaunas, sed Patrino pro reveno el gulago dum 10 jaroj ne ricevis laboron en lernejo.
La avo dum la cara tempo kontrabandis.  Li alportadis el Prusio alkoholon, kvankam li mem estis abstinulo, kaj librojn, kvankam li estis analfabeto. Memstare li iomete lernis skribi kaj migris al Brazilo. Por mono  tie perlaborita, antaŭ 100 jaroj en la centro de Jurbarkas li konstruis dometon, kiun post lia morto la administrantoj dismuntis en 1968, kaj en 1969  mi ĝin restarigis urborande.
Feliĉe, Vi ne iĝis kontrabandisto, tamen multaj homoj el Naujoji Vilnia kaj el apudaj distriktoj konas vin kiel kuraciston, kaj kiel malamikon de alkoholuloj.
Pardonu – malamiko de alkoholismo! Junaĝe mi revis pri arkitekturo, ĵurnalismo kaj lingvoj, sed Patrino ne lasis min al Vilnius. Ŝi alkondukis min al la Medicina Instituto. Mi ĝin finis, kaj ekde 1965 laboras en Naujoji Vilnia, ekscepte unu jaron, kiam  kiel regimenta kuracisto mi servis en Ĉernjaĥovsk.
Koincidis, ke en medicino mi trafis kampon pleje kunligitan kun lingvo – psikiatrion. Dum la jaroj 2006 – 2008 mi havis okazon elprovi metagloterapion – kuracadon de skizofrenio – instruante la pacientojn  transiri al tute nova lingvo. En la jaro 1977 en Usono ĉi tiun metodon kun germana lingvo elprovis litovdevena psikoanalizisto Anatolis Matulis. Poste la metodo estis aplikata en Kanado, ankaŭ en Slovakio kun Esperanto, kaj ankaŭ en nia lando.
Vi scipovas multajn lingvojn, kvankam iu tutejŝo eĉ du lingvojn ne ekposedas...
La germanan mi lernis nur en la kvina klaso. En Kaunas necesis transiri al la angla, du jarojn mi simuladis, sed somere mi tralegis 200-paĝan rakontaron kaj ne plu bezonis instruistojn. La patrino por mi estis viva vortaro de rusa lingvo, ne nur literatura, sed ankaŭ prizona leksiko. Ŝlosilon al lingva strukturo en 1956 donis al mi Esperanto. En antaŭmilita infana revuo Kregždutė (hirundo), trovita subtegmente en la ava dometo, mi trovis Esperanto-lecionon kun fabeleto  pri kato kaj pasero – kaj tiu unu paĝo, kvazaŭ Rentgena aparato montris al mi lingvoartikojn.  Dank' al Esperanto al mi klariĝis aliaj lingvoj. Mi vaste korespondis kun eksterlandaj esperantistoj. En la unua kurso de la Medicina Instituto mi notadis lekciojn Esperante - pli klare kaj pli koncize ol en la litova. Mi ne forgesis la germanan  kaj legis france.
Kun vi ne estas enue...
En 1960 gvidanto de bicikla transkontinenta marŝo 73-jara Liudas Alseika, patriarko de litova turismo kaj esperantisto, pereis ĉe Volga rivero sub la radoj de kamiono. Sekvontjare mi aĉetis por somera stipendio biciklon kaj kun 9 rubloj en la poŝo unusola elveturis el Kaunas, kaj noktante nur ĉe esperantistoj, dum 4 semajnoj biciklinte  2400 km, tra Leningrado,  mi ĝustatempis .... la 3an BET'on en Molėtai. Ĉi tiuj tendaroj, kvankam malhelpataj de tiama regpotenco kaj kelkfoje malpermesitaj,  ĝis nun estas kvazaŭ simbolo de Balti-landa solidareco kaj altiras gastojn el aliaj landoj de la mondo. Mi fiksis celon – ellerni lingvojn de najbaraj landoj. En la militservo soldatoj helpis al mi tralegi kelkajn librojn latve kaj pole, mi trastudis  pollingvan lernolibron de psikiatrio Podręcznik psychiatrii kaj miajn unuajn artikolojn pri alkoholismo publikigis Czerwony Sztandar (La ruĝa standardo – respublika pollingva gazeto en tiama Litovio). La unuan eksterlandan vojaĝon tra psikiatraj malsanulejoj mi sukcesis efektivigi en 1970 laŭ formala invito de Pollandaj esperantistoj, kiujn mi vizitis nur la unuan  kaj lastan tagojn. La unuan nokton mi pasigis  en Varsovia sobrigejo, en  kabineto de ties estro.
La noktado en la sobrigejo sonas sufiĉe simbole...
Tiu estis la unua fojo. Vilnan sobrigejon mi vizitis dekkelkfoje. En Pollando dum unu monato mi vizitis kelkajn kuracejojn kaj, kopiinte skoltan sistemon de  hospitala kuracado de la fama ĉeka doktoro Jaroslav Skala, realigis ĝin en dependologia fako de N. Vilnia. En aŭtuno 1969, preskaŭ samtempe, sed nenion sciante unuj pri la aliaj, en N. Vilnia, Riga (Latvio) kaj Tartu (Estonio) fondiĝis unuaj kontraŭalkoholaj kluboj de eksaj pacientoj. Nia estis la unua kaj funkciis plej longe – ĝis 1992. Krom ĉiumonataj kunvenoj, festaj vesperoj kun familioj, almenaŭ unu ekskurso buse kaj eĉ aviadile al aliaj dependologiaj "sanktaj lokoj" – de Kaliningrado ĝis Leningrado. Kluboj de eksaj alkoholuloj organiziĝis en Rokiškis, Alytus, Jonava, Kėdainiai. Post 20 jaroj en Litovio ilin anstataŭigis Anonimaj Alkoholuloj – ĉirkaŭ 100 memhelpaj  grupoj tra la tuta lando.
Tamen la hospitala, intermura laboro tedis min. En 1974 per fortoj de miaj pacientoj  mi fondis en uzino Žalgiris dependologian fakon por kombini kuracadon kun laboro. Ĝi alportis utilon al la uzino, sed ne al la pacientoj. En 1977 ĉe mia fako de la malsanulejo mi malfermis ambulatorian dependologian kabineton. Anstataŭ esti nur "prizonĉefo", mi iĝis "paroĥa paŝtisto" kaj kun helpo de rezide loĝantaj ekstervilnaj pacientoj mi kontrolis 1500 alkoholdependajn novovilnanojn (el 30 miloj). Dum la kuracperiodo la ekstervilnanoj devis duope (ĉiam kun alia partnero) fari vizitojn po 10 lokaj adresoj al kontrolendaj loĝejoj de N. Vilnia (kun aprobo de urbodistrikta partia komitato (rajkom), plenuma komitato (ispolkom) kaj milico.  Dum 450 vizitiroj estis plenumitaj 4000 enketoj kaj okazis nur 2  misoj – unu Kaŭna ĵurnalisto post la fino de la tasko donis al sia partnero la enketojn, kaj mem iris "viziti onklinon" en Vilnius kaj aperis nur frumatene "kun la odoro". Alia postvespermanĝa patrolo, somere neniun trovante hejme, decidis fari la taskon post vizito al kinejo, kaj plenuminte  ĉion sukcesis reveni nur noktomeze.
Kio do estis atingita per tiaj drastaj rimedoj?
Kio estis atingebla en tiamaj cirkonstancoj - dum 4 jaroj  la nombro de kazoj de alkohola trema deliro (Delirium tremens) reduktiĝis de 36 ĝis 12. Tamen en 1982 nia kabineto devis translokiĝi 14 kilometrojn for, al nove fondita kvinetaĝa Vilna dependologia centro. Reduktiĝis la atingeblo, kaj nuliĝis la atingemo. Niaj pacientoj tien ne iris, la vizitantoj de tie ne venis. Nun la jara delirnombro por la sama loĝantaro de N.Vilnia superas 50, kaj triono de tiuj "cerbincendioj" estas ripetaj.....
Mi serĉis eblecon por ambulatoria agado en iu apuda distrikto. Ĝuste en 1982 vojaĝante kun la filo en "proksima eksterlando"  - apuda Astraveca distrikto  mi malkovris belorusan lingvon kaj literaturon.  Mi iĝis libroportisto inter librovendejoj de N. Vilnia kaj Astravec. Dum 10 jaroj ĉiumonate vizitante mi faris  dekmil kilometrojn kaj transportis interŝanĝe litovajn kaj belorusajn librojn por dekmil rubloj (el tiuj nur 5% restis por redoni). Mi intencis labori en Astravec kiel dependologo, tamen  Ministerio pri Sanprotekto ne permesis. Ekde 1986 mi laboris 5 jarojn en Vilna kampara ambulatorio, kaj eluzis eblecojn de perestrojka kontraŭalkohola movado.
La kontraŭalkohola kampanjo, deklarita de Gorbaĉov kaj posta la nacia renaskiĝo similas la  epokon de episkopo Valančius, kiu inspiris unikan movadon por sobreco, kiun sekvis insurekcio kaj kiel reprezalio – malpermeso de litova preso.
Pri tio, pri etnokulturo, historio kaj lernejo mi multe artikolis en la epoko, kiam eldonkvantoj de gazetoj estis ne malpli ol kvinciferaj – en lingvoj litova, rusa, pola, belorusa,  kaj ankaŭ pri alkoholismo. En februaro 1992, estante 50 jara, en tri gazetoj mi publikigis artikolojn Duonjarcento kun alkoholismo, Pento de maljuna dependologo kaj Alkoholismo ne kuracendas. Al tio kolego Algirdas Mikalkevičius replikis per Aŭtonekrologo de dependologo. Ĝustatempe. La soveta dependologia koncetreja sistemo disfalis, malaperis perforta laborigo-kuracado  (4 preventorioj), likvidiĝis 20 "aziloj" ĉe hospitaloj, policaj sobrigejoj. Mi mem propramane malplenigis tiun dependologian fakon de Žalgiris-uzino.
Iom laborinte kiel psikiatro sociala, de 1993 mi funkcias kiel tribunala psikiatro-eksperto. Miaj junecaj revoj realiĝas per projektoj de eta arĥitekturo en la ĝardeno kaj meblofarado (krom seĝoj). Ekde 1968 kun miaj infanoj mi konversaciis angle, tial pro manko de instruistoj de angla lingvo, mi dum 1995 – 1998 en apuda lernejo instruis la lingvon al la dekjaruloj. Kion mi ellernis de ili, mi metis en libreton pri prononcado kaj manskribo. Mi praktikadis magnetofonon kaj iĝis propagandanto de voĉlibroj.
Laŭ iniciato de parlamentano Jurgis Razma, en 2000 mi estis invitita por triavica ofico –  por preventado de narkomanio en lernejoj de N. Vilnia – ĝis emeritiĝo. Tamen la problemoj ne ĉesas, necesas labori. Kaj mi daŭrigas – kiel juĝa eksperto pri dependologio kaj determinado de malsobreco en trafiko, kaj kiel tradukisto de faka literaturo en la Novovilna hospitalo.
Virginijus Martišauskas kaj Valdas Banaitis
tutejŝy -  en lingvoj pola kaj belorusa signifas loka (ĉi-tiea) loĝanto. En Vilna regiono per ĉi vorto estas moke nomataj indiĝenaj poloj kaj belorusoj.
kirzaj botoj –  botoj, produktitaj el materialo kirza, surbaze de mult-tavola kotona teksaĵo, prilaborita per ŝelofaraj substancoj. La nomo devenas de uzino Kirovskij zavod (Sovetio), kie unuafoje estis komencita pogranda produktado de la materialo. Ne konfuzu kun la tradicia angla peĉdrapo kersey.
dependologio – (angle dependology, addictology) - fako de psikiatrio, kiu studas dependon de psikaktivaj substancoj. En USSR en 1920-1990 estis uzata termino narkologio, kiu ampleksis misuzon de alkoholo, narkotaĵojn kaj toksikaĵojn .
Publikigis Ganto je la 01:07 0 komentarioj
Ŝlosilaj vortoj: Esperanto, historio, kulturo
pli novaj blogeroj pli malnovaj blogeroj Hejmen
Subscribe to: Posts (Atom)